Sodba Splošnega sodišča z dne 20. marca 2014 – Reagens proti Komisiji
(Zadeva T-181/10)1
(Dostop do dokumentov – Uredba (ES) št. 1049/2001 – Dokumenti v zvezi z zahtevo, da se upošteva pomanjkanje plačilne zmožnosti določenih podjetij v okviru postopka v okviru omejevalnih sporazumov – Zavrnitev dostopa – Izjema, ki se nanaša na zaščito poslovnih interesov tretjih – Izjema v zvezi z varstvom namena inšpekcij, preiskav in revizij – Prevlada javnega interesa – Obveznost konkretnega in posamičnega preizkusa – Delni dostop)
Jezik postopka: angleščina
Stranki
Tožeča stranka: Reagens SpA (San Giorgio di Piano, Italija) (zastopniki: sprva B. O’Connor, solicitor, L. Toffoletti, E. De Giorgi in D. Gullo, odvetniki, nato B. O’Connor, L. Toffoletti in E. De Giorgi)
Tožena stranka: Evropska komisija (zastopniki: sprva P. Costa de Oliveira in J. Bourke, nato P. Costa de Oliveira in F. Ronkes Agerbeek, zastopniki)
Predmet
Predlog za razglasitev ničnosti odločbe Komisije z dne 23. februarja 2010, Gestdem 2009/5145, s katero je bil tožeči stranki zavrnjen dostop do nekaterih dokumentov iz spisa v postopku COMP/38589 – toplotni stabilizatorji), na podlagi Uredbe Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1, zvezek 3, str. 331).IzrekOdločba Komisije z dne 23. februarja 2010, Gestdem 2009/5145, s katero je bil družbi Reagens SpA zavrnjen dostop do nekaterih dokumentov iz spisa v postopku COMP/38589 – toplotni stabilizatorji), na podlagi Uredbe Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije, se razglasi za nično v delu, v katerem je zavrnjen dostop do nezaupnih različic zahtev podjetij in do prvega vprašalnika Evropske komisije.V preostalem se tožba zavrne.Reagens SpA se naloži plačilo polovice lastnih stroškov ter plačilo polovice stroškov Komisije. Komisiji se naloži plačilo polovice lastnih stroškov in plačilo polovico stroškov družbe Reagens.